Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: szennyvízelvezetésről szóló 38/1995. (IV. 5.) Korm. rendelet 9. § -a szerint a díjat nem fizető fogyasztókkal szemben
Paragraph Index: 587

szennyvízelvezetésről szóló 38/1995. (IV. 5.) Korm. rendelet 9. § -a szerint a díjat nem fizető fogyasztókkal szemben alkalmazható a korlátozó intézkedés, tehát csakis azzal szemben, aki az ellenszolgáltatást nem teljesíti. A vízművek a monopolhelyzetét kihasználva egyoldalú szeződésszegést követett el azokkal a fogyasztókkal szemben, akik a szolgáltatás ellenértékét megfizették. Az Alkotmány nem ismeri a kollektív felelősségre vonást, szankció alkalmazását csak a jogsértővel szemben engedi meg. Az országgyűlési biztos megállapította, hogy a Vízmű Kft. a szerződésszerűen teljesítő fogyasztókat is kizárta a közműves ivóvíz-szolgáltatásból, amellyel a jogbiztonsághoz és a tulajdonhoz való alkotmányos jogokkal kapcsolatos visszásságot okozott. Az országgyűlési biztos ajánlásában felkérte a Vízmű Kft. igazgatóját, hogy a jövőben csak a hatályos jogszabályokban foglaltak szerint alkalmazzon korlátozó intézkedéseket. A Vízmű az ajánlásban foglaltakat nem ismerte el, mert álláspontja szerint csak olyan fogyasztókat zártak ki a szolgáltatásból, akik a vízdíjat nem fizették meg, fizető fogyasztóval szemben korlátozást nem alkalmaztak. A hivatalból indult eljárásba, magánszemély nem nyújtott be panaszt, ezért az országgyűlési biztos a jelentés alapjául szolgáló önkormányzati levél és a Vízmű Kft. igazgatójának tájékoztatása közötti ellentmondást a továbbiakban nem vizsgálta, mert ajánlása egyébként is csak a Vízmű jövőbeli magatartására irányult, ezért az ügyet lezárta. OBH 2848/1998. I. Alkotmányos jogokkal összefüggő visszásságot okoz a szolgáltató a tulajdonjog vonatkozásában (Alkotmány 13. §), ha a joghatással járó mérésre alkalmatlan vízmérőóra által mért vízmennyiséget úgy állapítja meg, hogy csak a feltüntetett hibaszázalék arányában módosítja a fogyasztó által fizetendő díjat. II. Alkotmányos jogokkal összefüggő visszásságot okoz a jogszabály a jogbiztonság [Alkotmány 2. § (1) bekezdés] és a tulajdonjog (Alkotmány 13. §) vonatkozásában ha a helytelen fogalomhasználattal lehetetlenné teszi a jogszabály által védeni kívánt fogyasztói érdekek érvényesítését. Az állampolgári jogok országgyűlési biztosának általános helyettese 1998 áprilisában átfogó vizsgálatot rendelt el a közműves ivóvízellátás és szennyvízelvezetés tárgyában. Az elemzés egyrészt az országgyűlési biztos általános helyettese által kért és a Fogyasztóvédelmi Főfelügyelőség által lefolytatott vizsgálat megállapításain, másrészt az országgyűlési biztoshoz és általános helyetteséhez érkező panaszok vizsgálatából származó tapasztalatokon alapult. I. A Fogyasztóvédelmi Főfelügyelőség által végzett vizsgálat rávilágított az egyik szolgáltató által folytatott jogszabály-ellenes gyakorlatra. Az Országos Mérésügyi Hivatal által erre feljogosított laboratórium egy reklamáció vizsgálata során megállapította, hogy a vizsgált vízmérő mérési hibahatárértéke meghaladja az OMH hitelesítési eljárásában előírt értéket, ezért az joghatással járó mérés végzésére alkalmatlan. A Kaposvári Vízművek Kft. csak a mérési jegyzőkönyvben feltüntetett hibaszázalék arányában módosította a számlát. Az országgyűlési biztos általános helyettese megállapította, hogy a vonatkozó jogszabályok értelmében a joghatással járó mérésre nem alkalmas vízmérőórát az elszámolás szempontjából úgy kell tekinteni, mintha az nem is létezne. A Kaposvári Vízművek Kft. gyakorlata tehát jogellenes, abban az esetben pedig, amikor az általa alkalmazott jóváírással korrigált összeg meghaladja az átalánydíjat, alkotmányos jogokkal összefüggő visszásságot okoz a jogbiztonság és a tulajdonjog vonatkozásában, mivel a jogszabály rendelkezéseinek be nem tartásával a fogyasztó számára kiszámíthatatlanná teszi a hibás vízmérők által mért vízmennyiségek megállapítását és elszámolását. Az állampolgári jogok országgyűlési biztosa az alkotmányos jogokkal összefüggő visszásság jövőbeni kiküszöbölése érdekében felkérte a Kaposvári Vízművek Kft.-t, hogy a joghatással járó mérés végzésére alkalmatlanság megállapítása esetén a díjfizetés szempontjából úgy járjon el, mintha az érintett fogyasztó nem rendelkezne vízmérőórával. Az ajánlás vonatkozásában kialakított álláspont közlésére az érintett szerv rendelkezésére álló határidő még nem járt le. II. A Fogysztóvédelmi Főfelügyelőség által lefolytatott vizsgálat — hasonlóan az országgyűlési biztosok vizsgálataihoz — azt mutatja, hogy szolgáltató és fogyasztó között gyakran vita tárgya a csőtöréskor elfolyt nagymennyiségű víz után felszámított vízdíj, illetve szennyvízdíj. A közműves ivóvízellátásról szóló rendelet szerint a házi vízvezeték — fogyasztónak fel nem róható — rejtett meghibásodása esetén a vízfogyasztást az árjogszabályok szerinti átalány alapján kell megállapítani. A Fogyasztóvédelmi Főfelügyelőség jelentése szerint a fenti szabály alkalmazásától a szolgáltatók többsége elzárkózik arra hivatkozva, hogy nincs olyan meghibásodás, ami ne lenne felróható a fogyasztónak. Az országgyűlési biztos általános helyettese megállapította, hogy a „felróhatóság” mint a polgári jogi felelősség egyik eleme a kormányrendelet által szabályozni kívánt élethelyzet meghatározására nem alkalmas, mivel ez esetben nem a jogellenes károkozásból eredő költségek megosztásáról, hanem a polgári jog általános szabályai szerint a tulajdonost terhelő költségviselés szabályai alóli kivételről van szó. A helytelen fogalom-használattal a jogalkotó egyrészt lehetetlenné teszi a fogyasztó számára méltányos költségmegosztást és így a jogalkotói cél elérését, másrészt a „felróhatóság” fogalmának alkalmazásával bizonytalan mértékű és az általános szabályok szerint őt nem terhelő költségek egy részének átvállalására kötelezi a szolgáltatót, ezzel pedig alkotmányos jogokkal összefüggő visszásságot okoz a jogbiztonság és a tulajdonjog vonatkozásában. A feltárt alkotmányos jogokkal összefüggő visszásság jövőbeni elkerülése érdekében az állampolgári jogok országgyűlési biztosának általános helyettese felkérte a közlekedési, hírközlési és vízügyi minisztert, hogy kezdeményezze a kormányrendelet oly módon történő módosítását, amely a fogyasztói érdekek védelmére szolgáló, ellentmondásoktól mentes megoldást ad. Az ajánlás vonatkozásában kialakított álláspont közlésére az érintett szerv rendelkezésére álló határidő még nem telt le. 1999/79/II. szám Vállalkozások igazgatásával kapcsolatos ügyek OBH 2905/1997. Az Alkotmány 2. § (1) bekezdésében deklarált jogállamiságból fakadó jogbiztonság követelményével, valamint az Alkotmány 70/A. § (1) bekezdésében deklarált diszkrimináció tilalmának alkotmányos elvével összefüggésben visszásságot okoz a helyi önkormányzat képviselő-testületének rendelete, ha a gazdasági tevékenység folytatására használt lakást — a magánszemélyek kommunális adója tekintetében — a lakás céljára használt lakáshoz képest háromszoros mértékű adótétellel adóztatja. A panaszos sérelmezte, Budapest XVIII. Kerület, Pestszentlőrinc-Pestszentimre Önkormányzata Képviselő-testületének a helyi adók bevezetéséről szóló, többször módosított

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes